ส่วนที่ 1

# สภาพทั่วไปและข้อมูลพื้นฐาน

**1. ด้านกายภาพ**

 **1.1 ที่ตั้งของหมู่บ้าน/ชุมชน/ตำบล**

 ตำบลนาโบสถ์เป็นตำบลหนึ่งใน 3 ตำบล ของอำเภอวังเจ้า จังหวัดตาก ที่แยกจากตำบลเชียงทอง

เมื่อ ปี พ.ศ. 2533 ซึ่งเดิมเป็นเขตอำเภอเมืองตาก องค์การบริหารส่วนตำบลนาโบสถ์ เป็นหน่วยงานบริหารราชการส่วนท้องถิ่นมีฐานะเป็นนิติบุคคล จัดตั้งตามพระราชบัญญัติสภาตำบลและองค์การบริหารส่วนตำบล พ.ศ. 2537 และที่แก้ไขเพิ่มเติม โดยได้รับประกาศตั้งเป็นองค์การบริหารส่วนตำบลนาโบสถ์ ตามประกาศกระทรวงมหาดไทย เรื่อง การจัดตั้งองค์การบริหารส่วนตำบล เมื่อวันที่ 23 กุมภาพันธ์ 2540 และประกาศในราชกิจจานุเบกษา ลงวันที่ 25 ธันวาคม 2539 ตั้งอยู่ห่างจากอำเภอวังเจ้าประมาณ 15 กิโลเมตร ห่างจากจังหวัดตากประมาณ 32 กิโลเมตร ราษฎรส่วนใหญ่อพยพมาจากถิ่นอื่น และเป็นกลุ่มชาวเขาเผ่าม้ง สำหรับที่ทำการขององค์การบริหารส่วนตำบลนาโบสถ์ อยู่ทางทิศตะวันออกของอำเภอวังเจ้า ตั้งอยู่เลขที่ 123 หมู่ที่ 4 ตำบลนาโบสถ์ อำเภอวังเจ้า จังหวัดตาก มีพื้นที่รับผิดชอบ 9 หมู่บ้าน

 อาณาเขต

- ทิศเหนือ ติดตำบลหนองบัวใต้ และตำบลแม่ท้อ อำเภอเมือง จังหวัดตาก

- ทิศใต้ ติด ตำบลเชียงทอง อำเภอวังเจ้า จังหวัดตาก

- ทิศตะวันออก ติด ตำบลประดาง อำเภอวังเจ้าจังหวัดตาก

- ทิศตะวันตก ติดภูเขา ตำบลแม่ท้อ อำเภอเมืองตาก จังหวัดตาก

**1.2 ลักษณะภูมิประเทศ**

 ลักษณะภูมิประเทศโดยทั่วไปของพื้นที่ เป็นลูกคลื่นลอนลาดเล็กน้อยถึงเป็นเนินเขา ความลาดชัน 2-35% สูงจากระดับน้ำทะเลปานกลาง ประมาณ 127 – 1,027 เมตร โดยมีทิศทางลาดเทของพื้นที่จากด้านทิศตะวันตกซึ่งมีสภาพเป็นภูเขาสูงชันไปทางทิศตะวันออกซึ่งเป็นที่ราบแม่น้ำปิง โดยมีลำน้ำที่สำคัญไหลผ่านพื้นที่รวมถึงพื้นที่กักเก็บน้ำ ได้แก่ คลองประดาง คลองทราย คลองบง และ อ่างเก็บน้ำคลองทราย เป็นต้น

**1.3 ลักษณะภูมิอากาศ**

 ลักษณะภูมิอากาศของจังหวัดตาก ตามระบบการจำแนกภูมิอากาศของ Koppen เป็นแบบฝนเมืองร้อนเฉพาะฤดู (Tropical Savana Climate :AW) มี 3 ฤดูกาล ได้แก่ ฤดูฝน เริ่มตั้งแต่เดือนพฤษภาคม

ถึงเดือนตุลาคม โดยได้รับอิทธิพลจากลมมรสุมตะวันตกเฉียงใต้ที่พัดผ่านทะเลและมหาสมุทรนำไอน้ำขึ้นมาทำให้มีอากาศชุ่มชื้นและฝนตกชุก ฤดูหนาวเริ่มตั้งแต่เดือนพฤศจิกายนถึงเดือนกุมภาพันธ์ โดยได้รับอิทธิพลจากลมมรสุมตะวันออกเฉียงเหนือ ซึ่งพัดเอาความแห้งแล้งและความหนาวเย็นลงมา สำหรับฤดูร้อนเริ่มตั้งแต่เดือนมีนาคมถึงเดือนเมษายนจะมีอากาศร้อนและอบอ้าว

**1.4 ลักษณะของดิน**

 ลักษณะสภาพดินส่วนใหญ่ของตำบลนาโบสถ์เป็นดินร่วนปนทราย

**1.5 ลักษณะของแหล่งน้ำ**

 ตำบลนาโบสถ์มีลำคลองสายหลัก ได้แก่

 - คลองประดาง เริ่มตั้งแต่ หมู่ที่ 8 บ้านวังน้ำเย็น ผ่าน หมู่ที่ 1, 3, 4, 5, 7, 9

ตำบลนาโบสถ์ไหลลงสู่แม่น้ำปิง ในเขตตำบลประดาง

ลำคลองสายรอง ได้แก่

 - คลองทราย คลองบง คลองยายเฒ่า คลองชะลาดใหญ่ คลองหินทับเพลิง ฯลฯ

**แหล่งน้ำที่สร้างขึ้น**

 - สระเก็บน้ำ หมู่ที่ 1 บ้านลาดยาว 1 แห่ง

- อ่างเก็บน้ำคลองทราย หมู่ที่ 2 บ้านเพชรชมภู 1 แห่ง

- อ่างเก็บน้ำบ้านใหม่พรสวรรค์ หมู่ที่ 6 บ้านใหม่พรสวรรค์ 1 แห่ง

 - สระเก็บน้ำขนาด 40ไร่ หมู่ที่ 4 บ้านนาโบสถ์ 1 แห่ง

 - สระเก็บน้ำ หมู่ที่ 5 บ้านวังตำลึง 1 แห่ง

- สระเก็บน้ำขนาด 10 ไร่ หมู่ที่ 6 บ้านใหม่พรสวรรค์ 3 แห่ง

- สระเก็บน้ำขนาด 10ไร่ หมู่ที่ 7 บ้านท่าทองแดง 1 แห่ง

- ระบบประปาหมู่บ้าน หมู่ที่ 1 - 9 16 แห่ง

 **1.6 ลักษณะของไม้/ป่าไม้**

 ป่าไม้ ประมาณ ร้อยละ 20

**2. ด้านการเมือง/การปกครอง**

 **2.1 เขตการปกครอง**

 ตำบลนาโบสถ์แบ่งเขตการปกครองออกเป็น 9 หมู่บ้าน ดังนี้

 หมู่ที่ ๑ บ้านลาดยาว นายประจักร์ ศรีดี กำนันตำบลนาโบสถ์

 หมู่ที่ ๒ บ้านเพชรชมภู นายคมกริช ศรีพิลาษ ผู้ใหญ่บ้าน

 หมู่ที่ 3 บ้านตะเคียนด้วน นายอนุรักษ์ นิลน้อย ผู้ใหญ่บ้าน

 หมู่ที่ 4 บ้านนาโบสถ์ นายพิสันธ์ ทองมี ผู้ใหญ่บ้าน

 หมู่ที่ 5 บ้านวังตำลึง นายปัญญา ทวีทรัพย์ล้ำเลิศ ผู้ใหญ่บ้าน

 หมู่ที่ 6 บ้านใหม่พรสวรรค์ นายสำฤทธิ์ ขำพันธ์ ผู้ใหญ่บ้าน

 หมู่ที่ 7 บ้านท่าทองแดง นางมาลี เชื้อสายมาก ผู้ใหญ่บ้าน

 หมู่ที่ 8 บ้านวังน้ำเย็น นายดาว แซ่ย่าง ผู้ใหญ่บ้าน

 หมู่ที่ 9 บ้านนาแพะ นางวทันยา สุขดี ผู้ใหญ่บ้าน

 **2.2 การเลือกตั้ง**

 การเลือกตั้งผู้บริหารและสมาชิกสภาองค์การบริหารส่วนตำบล ตามพระราชบัญญัติสภาตำบลและองค์การบริหารส่วนตำบล พ.ศ. 2537 และที่แก้ไขเพิ่มเติมถึงปัจจุบัน มีจำนวน 9 หมู่บ้าน หากมีการเลือกตั้งในครั้งหน้า จะมี ผู้บริหารท้องถิ่น (นายกองค์การบริหารส่วนตำบล) จำนวน 1 คน จะมีการเลือกตั้งสมาชิกสภาองค์การบริหารส่วนตำบล หมู่บ้านละ 2 คน 9 หมู่บ้าน รวมเป็น 18 คน

**3. ประชากร**

ข้อมูลเกี่ยวกับจำนวนประชากร

|  |  |  |  |  |  |
| --- | --- | --- | --- | --- | --- |
| **หมู่ที่** | **ชื่อบ้าน** | **จำนวนประชากร** | **จำนวนครัว****เรือน** | **จำนวนพื้นที่****(ไร่)** | **ชื่อผู้ใหญ่บ้าน** |
| **ชาย** | **หญิง** | **รวม** |
| 1 | บ้านลาดยาว | 621 | 613 | 1,234 | 413 | 7,805 | นายประจักร์ ศรีดี |
| 2 | บ้านเพชรชมภู | 670 | 637 | 1,307 | 425 | 9,629 | นายคมกริช ศรีพิลาษ |
| 3 | บ้านตะเคียนด้วน | 249 | 230 | 479 | 150 | 8,069 | นายอนุรักษ์ นิลน้อย |
| 4 | บ้านนาโบสถ์ | 1,296 | 1,235 | 2,531 | 681 | 11,542 | นายพิสันธ์ ทองมี  |
| 5 | บ้านวังตำลึง | 477 | 480 | 957 | 192 | 8,227 | นายปัญญา ทวีทรัพย์ล้ำเลิศ |
| 6 | บ้านใหม่พรสวรรค์ | 411 | 381 | 792 | 259 | 9,140 | นายสัมฤทธิ์ ขำพันธ์ |
| 7 | บ้านท่าทองแดง | 612 | 645 | 1,257 | 379 | 9,228 | นางมาลี เชื้อสายมาก |
| 8 | บ้านวังน้ำเย็น | 951 | 860 | 1,811 | 352 | 10,529 | นายดาว แซ่ย่าง |
| 9 | บ้านนาแพะ | 348 | 348 | 696 | 250 | 8,425 | นางวทันยา สุขดี |
| **รวม** | **5,635** | **5,429** | **11,064** | **3,101** | **82,594** |  |

ที่มา : ข้อมูลจาก สำนักงานทะเบียนอำเภอวังเจ้า ณ เดือน เมษายน พ.ศ. 2562

**4. สภาพทางสังคม**

 **4.1 การศึกษา**

**โรงเรียนประถมศึกษา 5 แห่ง** (อนุบาล-ประถมศึกษาปีที่ 6) **ได้แก่**

1. โรงเรียนตำรวจตระเวนชายแดนค่ายพระเจ้าตากสงเคราะห์ 2 จำนวนนักเรียน 149 คน

2. โรงเรียนบ้านตะเคียนด้วน จำนวนนักเรียน 23 คน

3. โรงเรียนบ้านนาโบสถ์ จำนวนนักเรียน 173 คน

4. โรงเรียนบ้านวังตำลึง จำนวนนักเรียน 56 คน

5. โรงเรียนบ้านวังน้ำเย็น จำนวนนักเรียน 195 คน

**โรงเรียนมัธยมศึกษา 1 แห่ง** (มัธยมศึกษาปีที่ 1-6) **ได้แก่**

1. โรงเรียนตำรวจตระเวนชายแดนค่ายพระเจ้าตากสงเคราะห์ 2 จำนวนนักเรียน 95 คน

2. โรงเรียนนาโบสถ์พิทยาคม จำนวนนักเรียน 448 คน

 **ศูนย์พัฒนาเด็กเล็กก่อนวัยเรียน 5 แห่ง ได้แก่**

 1. ศูนย์พัฒนาเด็กเล็กบ้านเพชรชมภู จำนวนนักเรียน 36 คน

2. ศูนย์พัฒนาเด็กเล็กบ้านนาโบสถ์ จำนวนนักเรียน 26 คน

 3. ศูนย์พัฒนาเด็กเล็กบ้านวังตำลึง จำนวนนักเรียน 53 คน

 4. ศูนย์พัฒนาเด็กเล็กบ้านท่าทองแดง จำนวนนักเรียน 58 คน

 5. ศูนย์พัฒนาเด็กเล็กบ้านวังน้ำเย็น จำนวนนักเรียน 50 คน

 **ในพื้นที่มีการศึกษานอกระบบ (กศน.ต.นาโบสถ์) 1 แห่ง**

 **4.2 สาธารณสุข**

 ประชาชนส่วนได้รับการดูแลสุขภาพอนามัยจาก อสม.ประจำหมู่บ้าน สถานพยาบาลมี 1 แห่ง

คือ โรงพยาบาลส่งเสริมสุขภาพตำบลนาโบสถ์ และสถานพยาบาลเอกชน 3 แห่ง

**4.3 อาชญากรรม**

 ไม่มีการก่ออาชญากรรมในคดีใหญ่ ๆ มีแต่คดีลักเล็กขโมยน้อยทั่ว ๆไป

 จุดให้บริการความปลอดภัยในชีวิตและทรัพย์สิน

 - จุดตรวจตำรวจประจำตำบล 1 แห่ง

 - จุดตรวจ อส.อำเภอวังเจ้า 1 แห่ง

 - ศูนย์ อปพร.ของตำบลนาโบสถ์ 1 แห่ง

**4.4 ยาเสพติด**

 ปัญหายาเสพติดมีพื้นที่เฝ้าระวัง คือ บ้านวังน้ำเย็น หมู่ที่ 8 บ้านท่าทองแดง หมู่ที่ 7 และบ้าน

นาโบสถ์ หมู่ที่ 4 เนื่องจากเป็นหมู่บ้านที่มีเส้นทางลำเลียงและพักยาเสพติดสำหรับผู้ค้ายาเสพติด

 **4.5 การสังคมสงเคราะห์**

 องค์การบริหารส่วนตำบลนาโบสถ์ได้ดำเนินการด้านสังคมสงเคราะห์ ดังนี้

1. ดำเนินการจ่ายเบี้ยยังชีพให้กับผู้สูงอายุ ผู้พิการ และผู้ป่วยเอดส์

๒. รับลงทะเบียนและประสานโครงการเงินอุดหนุนเพื่อการเลี้ยงดูเด็กแรกเกิด

๓. ประสานการทำบัตรผู้พิการ

๕. ตั้งโครงการช่วยเหลือผู้ยากจน ยากไร้ รายได้น้อย และผู้ด้อยโอกาสไร้ที่พึ่ง

๖. ตั้งโครงการปรับปรุงซ่อมแซมบ้านคนจน

 องค์การบริหารส่วนตำบลนาโบสถ์ได้รับการสงเคราะห์กระทรวงพัฒนาสังคมและความมั่นคงของมนุษย์จังหวัดตาแ และสำนักงานเหล่ากาชาดจังหวัดตาก ในการช่วยเหลือประชาชนในพื้นที่ตำบลนาโบสถ์

**5. ระบบบริการพื้นฐาน**

 **5.1 การคมนาคมขนส่ง**

 มีเส้นทางคมนาคมสายหลักได้แก่

1. ทางหลวงแผ่นดินหมายเลข 1110 เชื่อมถนนสายเอเชียบริเวณตำบลประดาง ผ่านตำบลนาโบสถ์ ไปตำบลเชียงทอง และออกถนนสายเอเชียในเขตเทศบาลตำบลวังเจ้า ระยะทางตลอดสาย ประมาณ 2,500 เมตร

2. ทางหลวงแผ่นดินหมายเลข 1108 เริ่มตั้งแต่ทางหลวงแผ่นดินหมายเลข 105 สาย

ตาก – แม่สอด ในตำบลหนองบัวใต้ ผ่านหมู่ที่ 6 บ้านใหม่พรสวรรค์ หมู่ที่ 2 บ้านเพชรชมภู และ หมู่ที่ 9

บ้านาแพะ ตำบลนาโบสถ์ไปเชื่อมกับทางหลวงแผ่นดินหมายเลข 1110 ในหมู่ที่ 4 ตำบลนาโบสถ์ ระยะทางประมาณ 2,000 เมตร

3. ถนนโยธาธิการ ตก.1110 สายบ้านสบยม ทุ่งกง ตะเคียนด้วน เริ่มตั้งแต่ บ้านตะเคียนด้วน

หมู่ที่ 3 ตำบลนาโบสถ์ ผ่านบ้านทุ่งกง ตำบลประดาง ไปเชื่อมถนนสายเอเชียที่บ้านสบยม ตำบลเชียงทอง

 4. ถนนทางหลวงท้องถิ่น ตก.ถ.3001 สายบ้านคลองยายเฒ่า หมู่ที่ 1 บ้านลาดยาว ระยะทางตลอดสาย 2,300 เมตร

5. ถนนทางหลางท้องถิ่น ตก.ถ.3002 สายบ้านลาดยาว-บ้านหนองปลาไหล เริ่มจากแยกทางหลวงหมายเลข 1110 บ้านลาดยาว ตำบลนาโบสถ์ ไปบรรจบทางหลวงหมายเลข 1110 ที่บ้านหนองปลาไหล ตำบลเชียงทอง ระยะทางประมาณ 4,400 เมตร

6. ถนนทางหลวงท้องถิ่น ตก.ถ.3004 บ้านเพชรชมภู (ทางฝังอ่างเก็บน้ำคลองทราย)-บ้านนาโบสถ์ เริ่มจากแยกทางหลวงแผ่นดินหมายเลข 1108 บ้านเพชรชมภู ฝังอ่างเก็บน้ำคลองทราย ไปบรรจบทางหลวงหมายเลข 1110 บ้านนาโบสถ์ ระยะทางประมาณ 6,834 เมตร

7. ถนนทางหลวงท้องถิ่น ตก.ถ.3009 เข้าน้ำตกโป่งเป้าบ้านท่าทองแดง-บ้านผาผึ้ง โดยได้รับการถ่ายโอนจากหน่วยบัญชาการทหารพัฒนากองบัญชาการทหารสูงสุด เริ่มจากแยกทางหลวงหมายเลข 1110 บ้านท่าทองแดง ไปบ้านผาผึ้ง ตำบลเชียงทอง ระยะทางประมาณ 21,120 เมตร

สายทางการคมนาคมภายในตำบลนาโบสถ์ มีถนนแยกเป็นถนน ดังนี้

 1. ถนนลาดยาง จำนวน 10 สายทาง

2. ถนนคอนกรีตเสริมเหล็ก จำนวน 33 สายทาง

3. สะพานคอนกรีตเสริมเหล็ก จำนวน 10 แห่ง

4. ถนนสำหรับการขนส่งผลิตผลทางการเกษตรเป็นถนนลูกรังทั้งหมด

- การคมนาคมห่างจากจังหวัดตาก ประมาณ 32 กิโลเมตร

 - การคมนาคมห่างจากอำเภอวังเจ้า ประมาณ 15 กิโลเมตร

**5.2 การไฟฟ้า**

 การขยายเขตไฟฟ้า ปัจจุบันมีไฟฟ้าใช้ทุกครัวเรือน จำนวน 9 หมู่บ้าน

 **5.3 การประปา**

 มีระบบประปาบาดาลและผิวดินหมู่บ้าน จำนวน 8 หมู่บ้าน ได้แก่ หมู่ที่ 1-7 และ หมู่ที่ 9 ยกเว้น หมู่ที่ 8 ใช้ระบบประปาภูเขา

 **5.4 โทรศัพท์**

 ประชาชนส่วนใหญ่ใช้เป็นโทรศัพท์เคลื่อนที่เป็นส่วนใหญ่

 **5.5 ไปรษณีย์/การสื่อสาร/การขนส่งวัสดุ ครุภัณฑ์**

 ที่ทำการไปรษณีย์ที่ใกล้ที่สุด ได้แก่ ไปรษณีย์บ้านนาโบสถ์ ตั้งอยู่ บริเวณสามแยกนาโบสถ์ หมู่ที่ 4ตำบลนาโบสถ์ อำเภอวังเจ้า จังหวัดตาก

**6. ระบบเศรษฐกิจ**

 **6.1 การเกษตร**

ประชากรในตำบลนาโบสถ์ส่วนใหญ่ประกอบอาชีพเกษตรกรรมการเพาะปลูกที่สำคัญ ได้แก่ ข้าวโพด มันสำปะหลัง ถั่วเหลือง ถั่วเขียว ข้าว สวนผลไม้ ได้แก่ ลำไย มะม่วง กล้วย มะนาว มะขามหวาน ส้ม การปลูกพืชผักสวนครัวเป็นรายได้เสริมและกินเองประชากรบางส่วนก็จะไปรับจ้างตามพื้นที่เกษตรกรรม โรงงานอุตสาหกรรม และแหล่งก่อสร้างต่าง ๆ นอกจากนี้ยังมีอาชีพอื่น ๆ เช่น ค้าขาย และกลุ่มชาวเขาเผ่าม้งบางส่วนมีการทำเครื่องเงิน ปักผ้า เป็นต้น

 **6.2 การประมง**

 การประมงน้ำจืด ณ อ่างเก็บน้ำบ้านเพชรชมภู หมู่ที่ 2

 **6.3 การปศุสัตว์**

 ตำบลนาโบสถ์ มีการปศุสัตว์ คือ การเลี้ยงโค เลี้ยงไก่ และการเลี้ยงสุกร

 **6.4 การบริการ**

 - มีร้านบริการทำผม เสริมสวย ชาย-หญิง 6 แห่ง

 - มีปั๊มน้ำมัน (มิเตอร์หัวจ่าย) 5 แห่ง

 - ปั๊มน้ำมัน (ปั๊มหลอด) 21 แห่ง

 - โรงสีข้าวขนาดเล็ก 3 แห่ง

 - ลานมัน 4 แห่ง

 - ตลาดกลางสินค้าทั่วไป 2 แห่ง

 - โกดังรับซื้อพืชไร่ 1 แห่ง

 - ร้านขายของโชว์ห่วย 83 แห่ง

 **6.5 การท่องเที่ยว**

 ในเขตตำบลนาโบสถ์สถานที่สำหรับใช้พักผ่อนหย่อนใจ คือ หาดทรายเพชร บ้านเพชรชมภู หมูที่ 2

 **6.6 อุตสาหกรรม**

 -

 **6.7 การพาณิชย์/กลุ่มอาชีพ**

การพาณิชย์

 - สถานีบริการน้ำมันเชื้อเพลิงขนาดเล็ก จำนวน 2 แห่ง (ตั้งอยู่ในพื้นที่หมู่ที่ 4, 7)

 - สถานที่รับซื้อผลผลิตทางการเกษตร จำนวน 3 แห่ง (ตั้งอยู่หมู่ที่ 1, 4, 6)

 - ตลาดนัด จำนวน 1 แห่ง (อยู่ในพื้นที่หมู่ที่ 4)

 กลุ่มอาชีพ

 - กลุ่มไข่เค็ม

 - กลุ่มพรมเช็ดเท้า

 - กลุ่มไม้กวาด

 - กลุ่มเครื่องเงิน

 - กลุ่มถักหมอนฟักทอง

 - กลุ่มถังออมสิน

 **6.8 แรงงาน**

 จากการสำรวจข้อมูลพื้นฐานพบว่า ประชากรที่มีอายุระหว่าง 20-50 ปี บางส่วนไปรับจ้างทำงานนอกพื้นที่ รวมทั้งแรงงานที่ไปทำงานต่างประเทศ ปัญหาที่พบคือ ประชากรต้องไปทำงานนอกพื้นที่ในเมืองที่มีโรงงานอุตสาหกรรม บริษัท ห้างร้านใหญ่ๆ เพราะในพื้นที่ไม่มีโรงงานอุตสาหกรรมที่มีการจ้างแรงงาน เพราะพื้นที่ส่วนมากเป็นที่อยู่อาศัย ปัญหานี้ยังไม่สามารถแก้ไขได้

**7. ศาสนา ประเพณี วัฒนธรรม**

**7.1 การนับถือศาสนา**

**ศาสนา** ประชากรส่วนใหญ่นับถือศาสนาพุทธ ประมาณร้อยละ 90 นอกจากนั้นเป็นชาวเขาเผ่าม้งที่นับถือศาสนาคริสต์ มีขนบธรรมเนียมประเพณีการทำบุญตามพระพุทธศาสนาในเดือนต่าง ๆ ที่สืบสานต่อเนื่องกันมา มีความเป็นอยู่แบบเครือญาติ ผูกพันและพึ่งพาอาศัยกัน โดยให้ความเคารพนับถือพระสงฆ์ ผู้อาวุโส และผู้นำชุมชน

 - วัด / สำนักสงฆ์ 9 แห่ง

 - โบสถ์คริสต์ 1 แห่ง

 **7.2 ประเพณีและงานประจำปี**

- ประเพณีวันขึ้นปีใหม่ ประมาณเดือน มกราคม

- ประเพณีก่อเจดีย์ทราย ประมาณเดือน มีนาคม

- ประเพณีอุปสมบทภาคฤดูร้อน ประมาณเดือน มีนาคม

- ประเพณีวันสงกรานต์ ประมาณเดือน เมษายน

- ประเพณีทำบุญกลางบ้าน ประมาณเดือน เมษายน

- ประเพณีบุญบั้งไฟ ประมาณเดือน พฤษภาคม

- ประเพณีหล่อเทียนจำนำพรรษา ประมาณเดือน กรกฎาคม

- ประเพณีลอยกระทง ประมาณเดือน ตุลาคม พฤศจิกายน

- ประเพณีวันเข้าพรรษา ออกพรรษา ประมาณเดือน กรกฎาคม ตุลาคม

- ประเพณีเทศน์มหาชาติ ประมาณเดือน พฤศจิกายน

 **7.3 ภูมิปัญญาท้องถิ่น ภาษาถิ่น**

ภูมิปัญญาท้องถิ่น ประชาชนในเขตตำบลนาโบสถ์ได้อนุรักษ์ภูมิปัญญาท้องถิ่น ได้แก่ วิธีการทำเครื่องจักสานใช้สำหรับในครัวเรือน วิธีการใช้พืชสมุนไพรรักษาโรค วิธีการทำลูกประคบ

ภาษาถิ่น ส่วนมากร้อยละ ๙๐ % พูดภาษากลาง

 **7.4 สินค้าพื้นเมืองและของที่ระลึก**

 - ผลิตภัณฑ์ทางการเกษตรสวนผลไม้ เช่น ลำไย ฝรั่ง มะนาว ฯลฯ

 - ผลิตภัณฑ์ทางหัตกรรม เช่น เครื่องเงิน ถังออมสิน หมอนฟักทอง ฯลฯ

**8. ทรัพยากรธรรมชาติ**

 **8.1 น้ำ**

**แหล่งน้ำธรรมชาติ**

 ลำคลองสายหลัก ได้แก่

 - คลองประดาง เริ่มตั้งแต่ หมู่ที่ 8 บ้านวังน้ำเย็น ผ่าน หมู่ที่ 4, 5, 1, 3

ตำบลนาโบสถ์ไหลลงสู่แม่น้ำปิง ในเขตตำบลประดาง

 ลำคลองสายรอง ได้แก่

 - คลองทราย คลองบง คลองยายเฒ่า คลองชะลาดใหญ่ คลองหินทับเพลิง ฯลฯ

**แหล่งน้ำที่สร้างขึ้น**

 - สระเก็บน้ำ หมู่ที่ 1 บ้านลาดยาว 1 แห่ง

- อ่างเก็บน้ำคลองทราย หมู่ที่ 2 บ้านเพชรชมภู 1 แห่ง

 - สระเก็บน้ำขนาด 40 ไร่ หมู่ที่ 4 บ้านนาโบสถ์ 1 แห่ง

 - สระเก็บน้ำ หมู่ที่ 5 บ้านวังตำลึง 1 แห่ง

- สระเก็บน้ำขนาด 10 ไร่ หมู่ที่ 6 บ้านใหม่พรสวรรค์ 3 แห่ง

- สระเก็บน้ำขนาด 10 ไร่ หมู่ที่ 7 บ้านท่าทองแดง 1 แห่ง

- ระบบประปาหมู่บ้าน หมู่ที่ 1 - 9 16 แห่ง

 **8.2 ป่าไม้**

- ป่าไม้ ประมาณ ร้อยละ 20

 **8.3 ภูเขา**

 ในเขตพื้นที่ตำบลนาโบสถ์ มีภูเขาจำนวน 9 ลูก ดังนี้

 1. เขาคันนา 6. เขาเพชรชมภู

 2. เขาเขียว 7. เขาตีนตก

 3. เขาขุนปุ้น 8. เขายาว

 4. เขาสน 9. เขากะเปาะ

 5. เขาผาแดง

 **8.4 คุณภาพของทรัพยากรธรรมชาติ**

 ในพื้นที่ของตำบลส่วนมากเป็นพื้นที่สำหรับเพาะปลูก ที่อยู่อาศัย ร้านค้า สถานประกอบการ

ตามลำดับ และมีพื้นที่เพียงเล็กน้อยที่เป็นพื้นที่สาธารณะ ทรัพยากรธรรมชาติในพื้นที่ ก็ได้แก่ ดิน น้ำ ต้นไม้ อากาศที่ไม่มีมลพิษ ปัญหาคือ แหล่งน้ำใช้ในการเกษตรไม่เพียงพอ ยังไม่สามารถหาแหล่งน้ำสำหรับการเกษตรได้เพิ่มขึ้น เพราะพื้นที่ส่วนมากเป็นของประชาชน เอกชนอยู่ในเขตป่าสงวน สปก. อบต.ได้จัดทำโครงการเพื่อแก้ปัญหาให้กับประชาชนและเป็นไปตามความต้องการของประชาชน เช่น โครงการก่อสร้างฝายชะลอน้ำ โครงการขุดลอกคลองธรรมชาติ โครงการปลูกต้นไม้ในวันสำคัญต่าง ๆ ในพื้นที่สาธารณะ

 คุณภาพของทรัพยากรธรรมชาติในตำบลนาโบสถ์ ค่อนข้างจะสมบูรณ์ ทั้ง ดิน น้ำ ป่าไม้ จะเห็นได้จากเกษตรกรในพื้นที่สามารถทำการเกษตรได้ตลอดทั้งปี